SET พรุ่งนี้ Sideway โบรกฯแนะทยอยขายทำกำไร
บล.ทรีนีตี้ มองแนวโน้มการลงทุนวันพรุ่งนี้ (14 ต.ค.) เชื่อว่าดัชนีจะแกว่ง Sideway ถึง Sideway Down พร้อมให้กรอบแกว่งไว้ที่ 1,390-1,420 จุด แนะช่วงนี้ให้เน้นขาย
13 ต.ค. 2558

นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรีนีตี้ เปิดเผยถึงตลาดหุ้นไทยวันนี้ (13 ต.ค.) ย่อตัวลงตามที่คาดเป็นไปในทิศทางเดียวกับตลาดหุ้นทั่วโลกที่ติดลบ หลังตัวเลขนำเข้าของจีนหดตัวแรงเป็นปัจจัยกดดันต่ออนาคตการส่งออกของไทยไปด้วย พร้อมแนะนำให้ติดตามตัวเลขเงินเฟ้อของยุโรปที่จะประกาศออกมาในวันศุกร์นี้
ทั้งนี้ ฝ่ายวิจัยได้มองดัชนีฯที่ระดับ 1,410 หรือมากกว่านี้ น่าจะมี upside จำกัดแล้ว จึงแนะนำให้นักลงทุนขายทำกำไร ขณะที่มาตรการกระตุ้นอสังหาริมทรัพย์ได้ออกมาตามคาด ทำให้มี Sell on fact ออกมา
แนวโน้มการลงทุนในวันพรุ่งนี้ (14 ต.ค.) เชื่อว่าดัชนีจะแกว่ง Sideway ถึง Sideway Down พร้อมให้กรอบแกว่งไว้ที่ 1,390-1,420 จุด แนะช่วงนี้ให้เน้นขาย
 
หลักทรัพย์ที่มีมูลค่าการซื้อขายสูงสุด 5 อันดับแรก
SCI ปิดที่ 7.00 บาท เพิ่มขึ้น 1.10 บาท
JAS ปิดที่ 5.55 บาท เพิ่มขึ้น 0.05 บาท
PTT ปิดที่  265.00 บาท ลดลง 5.00 บาท
TIPCO ปิดที่ 21.50 บาท ลดลง 1.40 บาท
ITD ปิดที่ 8.90 บาท เพิ่มขึ้น 0.25 บาท
 
ที่มา: สำนักข่าวอินโฟเควสท์